****

**ระเบียบสภาองค์การบริหารส่วนตำบลเปลี่ยน**

**ว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภา พ.ศ. ๒๕๕๗**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

โดยที่เป็นการสมควรกำหนดหลักเกณฑ์และวิธีการสำหรับให้ประชาชนผู้เข้าฟังการประชุมสภาองค์การบริหารส่วนตำบลเปลี่ยน อาศัยอำนายตามความในข้อ ๒๔ วรรคท้าย ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ โดยความเห็นชอบของสภาองค์การบริหารส่วนตำบลเปลี่ยนในคราวประชุมสมัยสามัญ สมัยที่ 2 วันที่ ๓๐ มิถุนายน พ.ศ. ๒๕๕7 สภาองค์การบริหารส่วนตำบลเปลี่ยนจึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบสภาองค์การบริหารส่วนตำบลเปลี่ยนว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภา พ.ศ. ๒๕๕๗”

ข้อ ๒ ระเบียบนี้ให้ใช้บังคับนับตั้งแต่วันที่ประกาศเป็นต้นไป

ข้อ ๓ ในระเบียบนี้

“การประชุมสภา” หมายความว่า การประชุมสภาองค์การบริหารส่วนตำบลเปลี่ยน

“ที่ประชุมสภา” หมายความว่า ที่ประชุมสภาหรือการประชุมสภาองค์การบริหารส่วนตำบลเปลี่ยนหรือการปรึกษาของสภาองค์การบริหารส่วนตำบลเปลี่ยน

“ผู้เข้ารับฟังการประชุมสภา” หมายความว่า บุคคลธรรมดาทั่วไปหรือตัวแทนนิติบุคคล หรือตัวแทนองค์กร หรือตัวแทนส่วนราชการ ที่มีความประสงค์จะขอเข้ารับฟังการประชุมสภา

“เจ้าหน้าที่สภา” หมายความว่า พนักงานองค์การบริหารส่วนตำบลหรือพนักงานเจ้าหน้าที่ในสังกัดองค์การบริหารส่วนตำบลเปลี่ยน ผู้ซึ่งได้รับการแต่งตั้งจากนายกองค์การบริหารส่วนตำบลเปลี่ยนให้ทำหน้าที่รักษาความสงบเรียบร้อยของที่ประชุมสภา หรือบุคคลผู้ซึ่งประธานสภาร้องขอให้ช่วยเหลือในการรักษาความสงบเรียบร้อยของที่ประชุมสภา

“ที่ซึ่งจัดไว้” หมายความว่า สถานที่ซึ่งกำหนดไว้สำหรับให้ประชาชนผู้เข้ารับฟังการประชุมสภา

“ประธานสภา” หมายความว่า ประธานสภาองค์การบริหารส่วนตำบลเปลี่ยน

ข้อง ๔ ให้ปรานสภารักษาการให้เป็นไปตามระเบียบนี้ และมีอำนาจตีความวินิจฉัยปัญหาเมื่อมีปัญหาโต้แย้งเกี่ยวกับการปฏิบัติตามระเบียบนี้ หรือกรณีที่ไม่ได้กำหนดไว้ในระเบียบนี้ ให้ประธานสภาเป็นผู้วินิจฉัยและมีคำสั่ง คำวินิจฉัยและคำสั่งของประธานสภาตามความในระเบียบนี้ให้เป็นที่สุด

ข้อ ๕ บุคคลผู้ประสงค์เข้ารับฟังการประชุมสภามีสิทธิเข้ารับฟังการประชุมสภาได้เมื่อได้รับอนุญาตจากประธานสภาแล้วเท่านั้น

ข้อ ๖ ประชาชนผู้ซึ่งสนใจหรือประสงค์เข้ารับฟังการประชุมสภาเป็นหมู่คณะตั้งแต่สิบคนขึ้นไปจะต้องแจ้งเป็นหนังสือต่อประธานสภาให้ทราบล่วงหน้าก่อนการประชุมสภาไม่น้อยกว่าสามวัน

ข้อ ๗ ผู้เข้ารับฟังการประชุมต้องลงชื่อพร้อมลายมือชื่อในสมุดบันทึกที่เจ้าหน้าที่จัดไว้ให้

2/ข้อ 8 ผู้เข้า...

-2-

ข้อ ๘ ผู้เข้ารับฟังการประชุมไม่สามารถแสดงความคิดเห็นในการประชุมสภาได้ เว้นแต่ประธานสภาจะอนุญาต

ข้อ ๙ ผู้เข้ารับฟังการประชุมไม่มีสิทธิอภิปรายในที่ประชุมสภา

ข้อ ๑๐ ผู้เข้ารับฟังการประชุมไม่มีสิทธิตั้งกระทู้ถามผู้บริหารหรือสมาชิกสภา

ข้อ ๑๑ ผู้เข้ารับฟังการประชุมจะต้องแต่งกายสุภาพเรียบร้อย และจะต้องมีความสุภาพเรียบร้อยในการฟังการประชุมสภา

ข้อ ๑๒ ผู้เข้ารับฟังการประชุม จะต้องนั่งฟังการประชุมในสถานที่ที่สภาองค์การบริหารส่วนตำบลเปลี่ยนจัดไว้สำหรับผู้เข้ารับฟังการประชุมเท่านั้น และห้ามกระทำการดังต่อไปนี้

(๑) กล่าวถ้อยคำใดๆ หรือยื่นเอกสารต่อที่ประชุมสภา หรือนำวัตถุใดๆ มาแสดงในที่ประชุมสภา

(๒) พูดคุยหรือส่งเสียงดัง อันเป็นการรบกวนการประชุมสภาของที่ประชุมสภา

(๓) สูบบุหรี่หรือสิ่งเสพติดมึนเมาอื่นใด

(๔) แสดงกิริยาอันพึงรังเกียจหรือไม่สุภาพเรียบร้อย

(๕) ให้เครื่องมือสื่อสารใดๆ เป็นต้นว่า การใช้โทรศัพท์มือถือในระหว่างการรับฟังการประชุมสภา

(๖) พกพาอาวุธ สิ่งเทียมอาวุธ หรือวัตถุอันตราย สิ่งผิดกฎหมาย เข้าไปฟังการประชุมสภา

(๗) ก่อกวนความสงบเรียบร้อยหรือกระทำการให้เสื่อมเสียเกียรติของที่ประชุมสภา

(๘) ถ่ายภาพหรือบันทึกภาพการประชุมสภา หรือกระทำการอื่นใดในลักษณะดังกล่าวที่ไม่เหมาะสม และอาจก่อให้เกิดความเสียหายแก่สภาได้

(๙) จดหรือบันทึกข้อความการประชุมสภา หรือบันทึกเสียงการประชุมสภาหรือกระทำการอื่นใดในลักษณะดังกล่าว

ข้อ ๑๓ ในระหว่างเข้าฟังการประชุมสภา หรือในขณะที่กำลังประชุมสภา ถ้าผู้เข้ารับฟังการประชุมคนใดกระทำการฝ่าฝืนระเบียบนี้ ให้ประธานสภามีอำนาจตักเตือน ห้ามปราม หรือสั่งให้บุคคลผู้ละเมิดหรือกระทำการฝ่าฝืนออกไปเสียจากที่ประชุมสภาก็ได้

ข้อ ๑๔ ในกรณีที่ประธานสภา สั่งให้บุคคลผู้ละเมิดหรือกระทำการฝ่าฝืนระเบียบนี้ ออกจากห้องประชุมสภา หรือออกจากที่ประชุมสภา หรือออกจากที่ซึ่งจัดไว้ หากบุคคลผู้นั้นขัดขืน ประธานสภามีอำนาจสั่งเจ้าหน้าที่สภาหรือบุคคลอื่นที่ประธานสภาร้องขอให้ช่วยเหลือในการรักษาความสงบเรียบร้อยของที่ประชุมสภา นำตัวบุคคลผู้นั้นออกจากห้องประชุมสภา หรือออกจากที่ประชุมสภา หรือออกไปให้พ้นบริเวณที่ประชุมสภาก็ได้

จึงประกาศให้ทราบโดยทั่วกัน

ประกาศ ณ วันที่ 30 มิถุนายน พ.ศ. ๒๕๕7



(นายวิชิต อินทร์ทอง)

ประธานสภาองค์การบริหารส่วนตำบลเปลี่ยน